આ કાર્યક્રમમાં પોતાના વ્યસ્ત જીવનમાંથી સમય કાઢીને સંજય ભણસાલી પણ હાજર રહ્યા હતા. તેમણે પોતાના વક્તવ્યમાં કહ્યું હતું કે ‘જે મમ્મીએ પોતાનાં સંતાનો માટે જીવનમાં સંઘર્ષ કયોર્ હોય એ સંતાનોએ મમ્મીના યોગદાનને હંમેશાં યાદ કરીને સમયે-સમયે એનો ઉલ્લેખ કરવો જોઈએ. સામાન્ય રીતે મારું બહુમાન થવાનું હોય ત્યારે મારી મમ્મી મારી સાથે હાજર રહેતી હોય છે, પરંતુ આજે મને પ્રાઉડ ફીલ થાય છે કે હું એક એવા કાર્યક્રમમાં હાજર થયો છું જ્યાં મારી મમ્મીનું બહુમાન થવાનું હતું. કાર્યક્રમ ભલે નાનો હોય પણ મારા માટે આ કાર્યક્રમ સૌથી મહત્વનો છે, કારણ કે એમાં મારી મમ્મીને નવાજવામાં આવી છે.’